cyanic-selkie/wikianc huggingface dataset:
აღმოსავლეთ სომხური
ისტორია
ძველი სომხური სალიტერატურო ენა ცენტრალური სომხეთის რამდენიმე დიალექტის საფუძველზე ჩამოყალიბდა. სომხური ანბანი ერთ-ერთი ძველი და ორიგინალური ანბანია. სომხური საისტორიო ტრადიციით მისი შემქმნელია მესროპ მაშტოცი. შექმნის თარიღად კი V საუკუნის დასაწყისს ასახელებენ. ანბანი 36 ასოსაგან შედგება. ძველი სომხური დამწერლობის ძეგლები V საუკუნით თარიღდება. ძველი სომხური სალიტერატურო ენა XIX საუკუნემდე ფუნქციონირებდა, მაგრამ ცოცხალი სალაპარაკო ენა მეტყველების ევოლუციისა და სხვა ენებთან (სპარსული, ბერძნული, არაბული, ქართული, თურქული) ურთიერთობის შედეგად, თანდათან დაშორდა სალიტერატურო ენას და ეს უკანასკნელი მოსახლეობისათვის გაუგებარი შეიქმნა. მან გრაბარის (დამწერლობის ენის) სახელწოდება მიიღო. გრაბარი ხელმისაწვდომი იყო მხოლოდ განათლებულ ადამიანთა და სასულიერო მოღვაწეთა ვიწრო წრისათვის. გვიან შუა საუკუნეებში დაიწყო ახალი სალიტერატურო ენის შექმნა. ეს ახალი ენა აშხარაბარის (საერო) სახელითაა ცნობილი, რომელიც საბოლოოდ XIX საუკუნის შუა ხანებიდან დამკვიდრდა. აშხარაბარი (სალიტერატურო ნაციონალური ენა) ორ დასავლურ და აღმოსავლურ ვარიანტად ჩამოყალიბდა, რაც სამეცნიერო ლიტერატურაში სომხური ნაციონალური ბურჟუაზიის ფორმირების თავისებურებებითაა ახსნილი. აღმოსავლური სალიტერატურო ენის გავრცელების არეალია სომხეთის სახელმწიფო, აგრეთვე ირანი და ინდოეთი. დასავლურ სალიტერატურო ენაზე ლაპარაკობენ თურქეთში, ლიბანში, სირიაში, ევროპის ქვეყნებში, ამერიკაში მცხოვრები სომხები. როგორც აღნიშნავენ, სალიტერატურო ენის ორ ვარიანტს შორის განსხვავება უმნიშვნელოა. ახალი სალიტერატურო ენის ორ ვარიანტს შორის განსხვავება ძირითადად ფონეტიკურია. ამ თვალსაზრისით ლიტერატურული ენის აღმოსავლური ვარიანტი გრაბართან უფრო ახლოსაა, ვიდრე დასავლური, მაგრამ ერთიანი გრაფიკა და ორთოგრაფია ორივე ვარიანტის მატარებლებს ერთმანეთის ტექსტების გაგების საშუალებას აძლევს.
XX საუკუნის დასაწყისში სომხურ ენას მრავალი დიალექტი ჰქონდა. ადრე თუ მის 31 დიალექტს აღნიშნავდნენ, ბოლო დროის სამეცნიერო ნაშრომებში 44 და 51 დიალექტს მიუთითებენ. დიალექტები ერთმანეთისაგან ფონეტიკური, მორფოლოგიური და ლექსიკური თვალსაზრისით განსხვავდებიან. დღეისათვის დიალექტების ინტენსიურად გაქრობა მიმდინარეობს. ზოგიერთი დიალექტის წარმომადგენლებს ერთმანეთის მეტყველება არ ესმოდათ.
სალიტერატურო ენისაგან ძალიან დაშორებული იყო მეღრიული, ყარადაღული, ყარაჩევანული, აღუ ლური, ზეითუნური, მალათიური, სასუნური და ბევრი სხვა დიალექტი. სომხური ენის ლექსიკაში ლინგვისტები რამდენიმე ფენას გამოყოფენ. უძველესი ფენა (დაახლოებით 1000 სიტყვა) უშუალოდ ინდოევროპული პრაენიდან მომდინარეობს. სომხურ ენაში საკმაოდ დიდი რაოდენობითაა ნასესხები სიტყვები იმ ენებიდან, რომელთა მატარებლებსაც სომხებთან ურთიერთობა ჰქონდათ. ესენია ხეთური, ხურიტული, ურარტული, სირიული ენები, მაგრამ ყველაზე მეტად სომხურ ენაში პართიული სიტყვებია შესული. ბოლო პერიოდში ბევრი სიტყვა შესულა არაბული და თურქული ენებიდან.
ლიტერატურა
კატეგორია: სომხური დამწერლობა კატეგორია: სომხური ენა
ლინდური ბატი
ლინდური ბატი — ბატის ჯიში. გამოყვანილია რუსეთში, მეფრინველეობის ფაბრიკაში „ლინდის მეფრინველეობის ფაბრიკა — სანაშენე ქარხანა“ (ნიჟნი-ნოვგოროდის ოლქი), ადგილობრივი, ჩინური, სოლნეჩნოგორსკული, არზამასული, ლანდური და ჩუვაშური ჯიშის ბატების რთული კვლავწარმოებითი შეჯვარებით და შემდგომი მიზანმიმართული გადარჩევით პროდუქტიულობის ნიშნების მიხედვით; რუსეთის სახელმწიფო რეესტრში შეიტანეს 1996 წელს. ჯიშის შიგნით განირჩევა ორი ფორმა: მძიმე (მამლის ცოცხალი მასა — 9–11 კგ, დედლისა — 8,5–9,5 კგ) და მსუბუქი (მამლები — 7–8 კგ, დედლები — 6–7 კგ). შეფერილია თეთრად, შუბლზე ნისკარტის ფუძესთან მცირე ზომის კოპი აქვს. მეკვერცხულობა — 48–50 ცალი წელიწადში, კვერცხის მასაა 160–170 გრამი, ნაჭუჭი თეთრია. ჭუჭულების გამოყვანის მაჩვენებელია 65–70%. 9 კვირის მოზარდეულის ცოცხალი მასა 5,0–5,6 კგ-ს აღწევს. ფართოდაა გავრცელებული რუსეთში და დსთ-ის სხვა ქვეყნებში. იყენებენ ხორცის, ბუმბულისა და ღინღლის მისაღებად. ძირითადი სასელექციო-სანაშენე სამუშაოები მიმდინარეობს ნიჟნი-ნოვგოროდის ოლქის მეფრინველეობის ფაბრიკაში «Жарт».
სქოლიო
კატეგორია:ბატის ჯიშები
ბო-ვალონი
ბო-ვალონი (Beau Vallon) — სეიშელის კუნძულების ერთ-ერთი რაიონი, მდებარეობს კუნძულ მაეს ჩრდილოეთში.
სქოლიო
კატეგორია:სეიშელის კუნძულების ოლქები
გაბესი
გაბესი (قابس‎) — ქალაქი ტუნისში. მდებარეობს გაბესის ყურის ნაპირზე. გაბესის ვილაიეთის ადმინისტრაციული ცენტრი. მოსახლეობა 152 921 კაცი (2014).
ისტორია
ანტიკურ პერიოდში ქალაქს ეწოდებოდა ტაკაპე. სტრაბონი ტაკაპეს მოიხსენიებს როგორც გაბესის ყურის უმნიშვნელოვანეს პორტს. VII საუკუნეში დაიპყრეს მუსულმანებმა. 1881 წლიდან ქალაქი ფრანგული პროტექტორატის ქვეშაა. მეორე მსოფლიო ომის დროს თითქმის მთლიანად დაინგრა. 1956 წლიდან შედის დამოუკიდებელი ტუნისის შემადგენლობაში. 2013 წლიდან დამეგობრებულია ქალაქ ტრაპიზონთან.
ღირსშესანიშნაობა
გაბესი ცნობილია თავისი ბაზრით. გაბესის ოაზისი შეტანილია იუნესკოს მსოფლიო მემკვიდრეობის საცდელ სიაში. ქალაქის მიმდებარე ტერიტორიაზე ტურისტების ყურადღებას იქცევს ბერბერების სოფელი მატმატა.
სქოლიო
კატეგორია:ტუნისის ქალაქები
ნინო ანდრონიკაშვილი
ნინო დავითის ასული ანდრონიკაშვილი (დ. 15 ივნისი, 1900, გურჯაანი — გ. 21 ოქტომბერი, 1983, თბილისი) — ქართველი  მსახიობი, საქართველოს დამსახურებული არტისტი. მსახიობების ივანე (ვანიკო) აბაშიძის მეუღლე და დოდო აბაშიძის დედა.
ბიოგრაფია
დაიბადა ცნობილი კახელი თავადის დავით ანდრონიკაშვილის ოჯახში. ნინოს დედა ჭავჭავაძის ქალი იყო. ნათესაური ურთიერთობა ჰქონდა ილია ჭავჭავაძესთან.
1931 წელს დაამთავრა აკაკი ფაღავას თეატრალური სტუდია და რუსთაველის თეატრში ჩაირიცხა. წარმატება მოუტანა ფატი მაჩუტაძის როლმა შალვა დადიანის პიესაში „ნაპერწკლიდან“. მისი მეუღლის რუსთაველის თეატრიდან წამოსვლის შემდეგ მოღვაწეობდა ლანჩხუთის დრამატულ თეატრში, შემდეგ კი თბილისის მუსიკალური კომედიის თეატრში. წლების მანძილზე ხელმძღვანელობდა ფილარმონიის საკონცერტო ჯგუფს. დიდი სამამულო ომის წლებში სათავეში ედგა საშეფო ბრიგადას. კონცერტებს მართავდა ჰოსპიტლებში, ჯარის ნაწილებში, ფაბრიკა-ქარხნებში, რისთვისაც მთავრობის ჯილდოები დაიმსახურა.
რესურსები ინტერნეტში
კატეგორია:დაბადებული 15 ივნისი კატეგორია:დაბადებული 1900 კატეგორია:გარდაცვლილი 21 ოქტომბერი კატეგორია:გარდაცვლილი 1983 კატეგორია:ქართველი მსახიობები კატეგორია:გურჯაანში დაბადებულები კატეგორია:დიდუბის პანთეონში დაკრძალულები ნინო
სოიაკლარი
სოიაკლარი (Сојаклари) — სოფელი ჩრდილოეთ მაკედონიაში, ველესის თემში (ვარდარის რეგიონი). მდებარეობს ზღვის დონიდან =333 მეტრზე. 2002 წლის მონაცემებით, მოსახლეობა 136 ადამიანს შეადგენდა.
სქოლიო
კატეგორია:ველესის თემის სოფლები
ტიმბიკი (კაუკა)
2005 წლის მონაცემებით, მოსახლეობა 6028 ადამიანს შეადგენდა. ფართობი 1813 კმ²-ია.
რესურსები ინტერნეტში
კატეგორია:კაუკის დეპარტამენტის მუნიციპალიტეტები და ქალაქები
რაზდორსკოე I
რაზდორსკოე I (Раздорское I) — მრავალფენიანი არქეოლოგიური დასახლება როსტოვის ოლქის უსტ-დონეცკის რაიონის სოფელ რაზდორსკაიის ტერიტორიაზე.
აღწერა
ხანგრძლივი ძიების შემდეგ 1981 წლის გაზაფხულზე მდინარე დონის მარჯვენა სანაპიროზე აღმოაჩინეს კულტურული ფენების ერთობლიობა. ამავე წელს დაიწყო დასახლების საგულდაგულო გამოკვლევა როსტოვის უნივერსიტეტის ექსპედიციის მიერ, რომელსაც ხელმძღვანელობდა ვ. კიაშკო.
დასახლება ჩამოყალიბდა პატარა ხევის შესართავთან, მოგვიანებით აღნიშნული დასახლება მდინარე დონის გასწვრივ გაიზარდა, მაგრამ თავდაპირველად ჩამოყალიბებულ ცენტრში ხალხი ყოველთვის ცხოვრობდა, ამიტომ დასახლება სავსე იყო კულტურული ფენებით.
რაზდორსკოე I-ის (იგივე კრასნი-იარი) კულტურული ფენების სისქე 5,5-6 მეტრი იყო. კარგად ჩანს შემდეგი ფენები: ნეოლითური ფენა (ე. წ. ნიჟაროვანი კულტურა), ენეოლითის ფენა (ე. წ. მარიუპოლის კულტურა); განვითარებული ენეოლითის ფენა, გვიანდელი ენეოლითის ფენა (ე. წ. კონსტანტინოვსკის კულტურა); ადრე ბრინჯაოს ხანის ფენა (ე. წ. რეპინის ტიპის); შუა ბრინჯაოს ხანის (ე. წ. კატაკომბური ტიპის); გვიანი ბრინჯაოს ხანის; ადრე რკინის ხანის (ძვ. წ. IV-III სს.), სალტოვო-მაიაცკის კულტურა; კაზაკური (XVIII-XX სს.).
არქეოლოგიური დასახლებები რაკუშეჩნი-იარი და კრასნი-იარი ნეოლითის პერიოდში მშვიდობიანად თანაარსებობდნენ, ხოლო ადრეულ ბრინჯაოს ხანაში კი სხვადასხვა ფაქტორები გამო ძირითადი დასახლება გახდა რაზდორსკოე I, ხოლო კუნძულების დასახლება დაეცა.
2005 წელს რუსეთის მეცნიერებათა აკადემიის მატერიალური კულტურის ისტორიის ინსტიტუტის ექსპედიციამ, რომელსაც ხელმძღვანელობდა გ. პოპლეევკო, რუსეთის ფუნდამენტალური კვლევების ფონდის გრანტით „დონის არქეოლოგიური საზოგადოების“ და ეთნო-არქეოლოგიური კომპლექსის „დაკარგული მსოფლიოს“ და ასევე მათი თანამშრომლების ა. ციბრიემისა და ვ. ციბრიემის მონაწილეობით დაიწყეს რაზდორსკოე I-ის გათხრები. გამოიკვლიეს 48 მ² ფართობი. არქეოლოგიური გათხრების შედეგად აღმოაჩინეს სხვადასხვა არექოლოგიური ნივთები ნეოლითისა და ენეოლითის ეპოქიდან. მოპოვებული ნივთები ინახება როსტოვის სახელმწიფო უნივერსიტეტში.
სქოლიო
კატეგორია:რუსეთის არქეოლოგიური ძეგლები
აიტერჰოფენი
აიტერჰოფენი (Aiterhofen) — კომუნა გერმანიაში, ბავარიის მიწაზე.
ექვემდებარება ქვემო ბავარიის ადმინისტრაციულ ოლქს. შედის შტრაუბინგ-ბოგენის რაიონის შემადგენლობაში. მოსახლეობა შეადგენს 3386 ადამიანს (2010 წლის 31 დეკემბრის აღწერის მონაცემებით). იკავებს 43,11 კმ² ფართობს. ოფიციალური კოდი — 09 2 78 113.
სქოლიო
კატეგორია:ბავარიის ქალაქები
გრიფინები (სეზონი 7)
ანიმაციური ტელესერიალ „გრიფინების“ მეშვიდე სეზონი გადიოდა 2008 წლის 28 სექტემბრიდან 2009 წლის 17 მაისამდე, FOX-ის ეთერში. სეზონი შედგება 16 ეპიზოდისაგან. სიუჟეტი ტრიალებს კუაჰოგში მცხოვრები გრიფინების ოჯახის ირგვლივ, რომლის წევრებიც არიან პიტერ გრიფინი, ლოის გრიფინი, მეგ გრიფინი, კრის გრიფინი, სტიუი გრიფინი და ანთროპომორფული ძაღლი ბრაიან გრიფინი. პერსონაჟებს ახმოვანებენ სეთ მაკფარლეინი, ალექს ბორშტეინი, სეთ გრინი და მილა კუნისი. მეშვიდე სეზონის აღმასრულებელი პროდიუსერები იყვნენ დეივიდ ცუკერმანი, სეთ მაკფარლეინი, დენი სმითი, დეივიდ გუდმანი და კრის შერიდანი.
სეზონში იყო მეექვსე ეპიზოდის „გადმონაშთი“ ეპიზოდები, რომელთა ეთერში გაშვებაც 2007-2008 წლების მწერალთა გაფიცვის გამო ვერ მოხერხდა. სეზონმა კრიტიკოსთა მხრიდან შერეული შეფასება მიიღო: ძირითადად, კრიტიკა განპირობებული იყო Cut-off-ის ტექნიკის გამოყენების გამო, ქება კი საინტერესო სიუჟეტს მოჰყვა. მეშვიდე სეზონის ფარგლებში გამოვიდა არაერთი ხმაურიანი ეპიზოდი, როგორებიცაა Road to Germany, Family Gay და 420 (რომელიც ვენესუელაში საერთოდ აკრძალეს ). მეშვიდე სეზონი ნომინირებული იყო ემის პრემიაზეც. ფლინტსტოუნების შემდეგ გრიფინები იყო მეორე ანიმაციური სერიალი, რომელმაც ეს პატივი დაიმსახურა.
თექვსმეტიდან ცხრა ეპიზოდი VII სეზონის DVD-დისკზე გამოვიდა, დანარჩენი შვიდი კი VIII სეზონის დისკზე, 2010 წლის 15 ივნისს გამოვიდა.
სქოლიო
კატეგორია:გრიფინების სეზონები კატეგორია:გრიფინების (სეზონი 7) ეპიზოდები
თალინის რაიონი
ისტორია
თალინის რაიონი შეიქმნა 1930 წელს.
1995 წელს სომხეთში ახალი ადმინისტრაციულ-ტერიტორიული დაყოფის შემოღების შემდეგ რაიონი გაუქმდა და არაგაწოტნის პროვინციის ნაწილი გახდა.
გეოგრაფია
1948 წლის 1 იანვრის მდგომარეობით, რაიონის ტერიტორია 1336 კმ²-ს შეადგენდა.
სქოლიო
კატეგორია:სომხეთის სსრ-ის რაიონები
ერიტრეის ადმინისტრაციული დაყოფა
ერიტრეის ადმინისტრაციული დაყოფა — ერიტრეა დაყოფილია ექვს პროვინციად, რომლებიც თავის მხრივ, რაიონებად იყოფა.
ერიტრეის ადმინისტრაციული დაყოფა
კატეგორია:ერიტრეის ადმინისტრაციული დაყოფა
მოსკოვეი
მოსკოვეი (Moscovei) — სოფელი მოლდოვაში, კაჰულის რაიონში. მდებარეობს ზღვის დონიდან 115 მეტრზე. 2004 წლის მონაცემებით, მოსახლეობა 3 035 ადამიანს შეადგენდა.
რესურსები ინტერნეტში
კატეგორია:კაჰულის რაიონის სოფლები
ვლადიმერ ცოფურაშვილი
ვლადიმერ (ლადო) ცოფურაშვილი (დ. 29 მაისი, 1947 — ) — ქართველი პოლიტიკოსი.
დაამთავრა საქართველოს პოლიტექნიკური ინსტიტუტი. 1971 წლიდან იყო გზების საპროექტო ინსტიტუტის თბილისის ფილიალის თანამშრომელი, გაერთიანება „საქგეოლოგის“ სხვადასხვა გეოლოგიური ექსპედიციების მუშაკი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
კატეგორია:დაბადებული 29 მაისი კატეგორია:დაბადებული 1947 კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:საქართველოს პოლიტექნიკური ინსტიტუტის კურსდამთავრებულები
BMW M1
BMW M1 — სარბოლო ავტომანქანა, რომელიც შემუშავებულია გერმანული საავტომობილო კომპანია BMW-ს მიერ. M1-ს პოლ ბრაკის 1972 წლის turbo-ს ზეგავლენა ეტყობა. M1 ასევე გიუგაროს მიერ შექმნილი Lotus Espriti-სა და Delorien-ის კარგად ცნობილი ფორმების უფრო დახვეწილი ვარიანტია.
BMW-ს ძალიან უნდოდა რბოლებში გერმანელი კონკურენტის Porsche-ს დამარცხება და ძარის წინა ნაწილში განლაგებული ძრავას მქონე CSi კუპეები გამოსცადა, თუმცა ეს საკმარისი არ აღმოჩნდა და ამიტომ ძარის შუა ნაწილში განლაგებულ ძრავას მქონე კუპეების შექმნა გადაწყვიტა.
ახალ ძრავას M1 ეწოდა და ის BMW motorsport-მა შექმნა. ექსტერიერის ფორმა ცნობილ იტალიელ დიზაინერ ჯორჯეტო გიუგაროს ეკუთვნის. სავალი ნაწილის შექმნა Lamborjini-ს დაევალა. სავალი ნაწილი და შუშაბოჭკო იტალიაში დამზადდა, თუმცა მანქანა გერმანიაში აიგო.
მცდელობა წარმატებული აღმოჩნდა, მაგრამ პროექტი მეტისმეტად გაიწელა და ავტომობილს რბოლებში დაშვებასთან დაკავშირებით პრობლემები შეექმნა. საბოლოოდ M1 აშშ-ს IMSA სერიაში და PRICAR-ის სერიაში გამოსცადეს. BMW M1-ის მხოლოდ 450 ეგზემპლარი აიწყო.
განსაკუთრებით აღსანიშნავია ავტომობილის უკანა ფანჯრების ჟალუზები, რაც 70-იანების ბევრ ავტომობილს ახასიათებდა. ამის გარდა, M1 არჭურვილია ექვსცილინდრიანი, 277 ცხენის ძალის და 243 ფუნტი/ფუტზე ბრუნვის მომენტის მქონე ძრავათი. M1-ს ხელის ხუთსიჩქარიანი ZF გადაცემის კოლოფი აქვს.
M1-ის ინტერიერი თანამედროვე სტანდარტებით ღარიბულად გამოიყურება, თუმცა საკმაოდ ფუნქციონალურია. ინსტრუმენტების პანელი ბრტყელია და შთამბეჭდავი ეკრანი აქვს, ხოლო სავარძლები ოდნავ ბრტყელი და კომფორტულია.
ლიტერატურა
კატეგორია:BMW-ს ავტომობილები კატეგორია:სუპერავტომობილები
შუველიანი (საფეხბურთო კლუბი)
შუველიანი (Şüvəlan Futbol Klubu, გამოითქმის [ʃyvælan]) — აზერბაიჯანული საფეხბურთო კლუბი, რომელიც ბაქოში (შუველიანში) მდებარეობდა.
კლუბს მოკლე ისტორიის განმავლობაში სახელი ოთხჯერ შეეცვალა (ოლიმპიკ-ბაქო, ალიმპიკ-შუველიანი, აზალი და ბოლოს შუველიანი). ევროპულ შეჯიბრებებში უეფა კლუბს ჯერ კიდევ ოლიმპიკ-შუველიანის სახელით აღიარებს.
ადრეული წლები (1996–2006)
იგი დაარსდა 1996 წელს, როგორც ფუტსალის კლუბი; მისი სახელი იყო „AMMK“. იგი ფუტსალის ეროვნულ ლიგაში 1996-97 წლების სეზონიდან 2003-04 წლების სეზონამდე ასპარეზობდა. „AMMK“ ასევე წარმოადგენდა აზერბაიჯანს უეფას ფუტსალის თასის 2003-04 წლების სეზონში.
„AMMK“ პროფესიონალური საფეხბურთო კლუბი 2004 წელს გახდა და აზერბაიჯანის პირველ დივიზიონში ჩაირიცხა. ოლიმპიკ ბაქოსათვის აზერბაიჯანის პრემიერ ლიგაში ჩატარებული პირველი სეზონი წარმატებული არ აღმოჩნდა. ხორვატი მმართველი სტეჰან კორდასი ორი თვე გუნდისთვის მუშაობის შემდეგ, არასასურველი შედეგის გამო, თანამდებობიდან გაათავისუფლეს. მის ადგილს შემდგომ პერიოდში სერბი პეტარ კურციბიჩი იკავებდა თუმცა კარგი შედეგის დაფიქსირება მანაც ვერ შეძლო და გუნდმა სეზონი მე-12 ადგილზე დაასრულა. ამ პრეიოდში გუნდს ეძახდნენ „გუნდი ბალკანეთიდან“, რადგან მისი მოთამაშეების დიდი ნაწილი ბალკანეთის ქვეყნიდან იყო (მათშორის იყვნენ: მარკო მიტროვიჩი, სრდჟან ბალიაკი, რასო ბაბიკი, სასა კოვაჩევიჩი, ტომისლავ ვისევიჩი და სხვები).
აბდულაიევის წლები
2006 წლის ივნისში ასგარ აბდულაიევი ოლიმპიკის ახალ მთავარ წვრთნელად დაინიშნა. იგი ჯერ კიდევ მოიხსენიება როგორც ყველაზე წარმატებული მთავარი მწვრთნელი კლუბის ისტორიაში. აბდულაიევის ხელმძღვანელობით ოლიმპიკმა საკუთარი შედეგები გააუმჯობესა: 2007 წლის სეზონი მე-6 ადგილით, ხოლო 2008 - მე-2 ადგილით დაასრულა. ოლიმპიკი ახლოს იყო 2007-08 წლების ლიგის ტიტულის მოგებასთან, თუმცა გუნდი უკანასკნელ შეხვედრაში ყარაბაღის წინააღმდეგ დამარცხდა.
გვიანი წლები (2017-)
2017 წლის 12 მაისს კლბმა სახელი შეიცვალა და ახლა უკვე შუვალან FK დაირქვა.
სქოლიო
კატეგორია:აზერბაიჯანის საფეხბურთო კლუბები
ტორიბიო (კაუკა)
2005 წლის მონაცემებით, მოსახლეობა 26.512 ადამიანს შეადგენდა. ფართობი 412 კმ²-ია.
რესურსები ინტერნეტში
კატეგორია:კაუკის დეპარტამენტის მუნიციპალიტეტები და ქალაქები
ნიკოლაევკა (კაჰულის რაიონი)
ნიკოლაევკა (Nicolaevca) — სოფელი მოლდოვაში, კაჰულის რაიონში. მდებარეობს ზღვის დონიდან 106 მეტრზე. 2004 წლის მონაცემებით, მოსახლეობა 748 ადამიანს შეადგენდა.
რესურსები ინტერნეტში
კატეგორია:კაჰულის რაიონის სოფლები
პუანტ-ლა-რუ
პუანტ-ლა-რუ (Pointe La Rue) — სეიშელის კუნძულების ერთ-ერთი რაიონი, მდებარეობს კუნძულ მაეს აღმოსავლეთში. ოლქის ტერიტორიაზე მდებარეობს სეიშელის კუნძულების საერთაშორისო აეროპორტი, მისი თანამედროვე ასაფრენ-დასაჯდომი ზოლით, რომელიც გადის ჩრდილო-აღმოსავლეთი სანაპიროს გასწვრივ. ოლქის ტერიტორიის ნაწილს ასევე წარმოადგენენ ანონიმის და რატის კუნძულები.
სქოლიო
კატეგორია:სეიშელის კუნძულების ოლქები
სილპი
სილპი (С’лп) — სოფელი ჩრდილოეთ მაკედონიაში, ველესის თემში (ვარდარის რეგიონი). მდებარეობს ზღვის დონიდან 250 მეტრზე. 2002 წლის მონაცემებით, მოსახლეობა 47 ადამიანს შეადგენდა.
სქოლიო
კატეგორია:ველესის თემის სოფლები
ამერიკელი ფსიქოპათი (2000)
ამერიკელი ფსიქოპათი — 2000 წლის საშინელებათა ფილმი (სლეშერი), რომლის რეჟისორია მერი ჰერონი. ფილმი გადაღებულია ბრეტ ისტონ ელისის ეპონიმური რომანის მიხედვით. პროტაგონისტის, პატრიკ ბეიტმანის როლი შეასრულა კრისტიან ბეილმა.
სიუჟეტი
ფილმში მოვლენები ვითარდება 1987 წელს. მთავარი გმირი პატრიკ ბეიტმანი შეძლებული საინვესტიციო ბანკირია ნიუ იორკიში. იგი ხშირად ესწრება ძვირადღირებულ რესტორნებში სადილებს თავის საცოლესთან, ევილინთან და მდიდარ კოლეგებთან ერთად. პატრიკი ყოველ დილას ვარჯიშობს, უვლის კანს, აქვს მრავალფეროვანი დიზაინერული გარდერობი და ძვირადღირებული ავეჯი. პატრიკი მელომანია. ერთი შეხედვით მას სრულყოფილი ცხოვრება აქვს, თუმცა, როგორც თვითონ ამბობს, „ეს არის მხოლოდ იდეა პატრიკ ბეიტმანზე, აბსტრაქცია, სინამდვილეში კი მე სულ სხვაგან ვარ“.
პატრიკი და მისი კოლეგები ერთმანეთის სავიზიტო ბარათებს ადარებენ. პატრიკი გაცოფებულია, რომ მისი ერთ-ერთი თანამშრომლის, პოლ ალენის სავიზიტო ბარათი მის ბარათზე უკეთესია. საღამოს, სახლში დაბრუნებისას იგი კლავს უსახლკარო კაცს და მის ძაღლს. მეორე დღეს პოლ ალენს პატრიკი აერევა სხვა თანამშრომელში, მარკუს ჰალბერსტრამში და სადილზე დაპატიჟებს მას. პოლის უფრო ძვირადღირებული სავიზიტო ბარათით და ცინიკური დამოკიდებულებით აღშფოთებული პატრიკი სადილის შემდეგ სახლში მიიწვევს მას. იგი ნასვამ პოლს უყვება როკ-ჯგუფ „Huey Lewis and the News-ს“ სიმღერის, „Hip To Be Square-ის“ მუსიკალური და კომერციული წარმატების შესახებ, შემდეგ კი კლავს მას ქრომირებული ნაჯახით. იგი გადამალავს პოლის სხეულს და მის სახლში დატოვებს შეტყობინებას, რომ პოლი ლონდონში წავიდა.
პატრიკს თავის ოფისში პოლის გაუჩინარების საქმესთან დაკავშირებით დაკითხავს ადვოკატი დონალდ კიმბალი. საღამოს იგი ორ მეძავს აიყვანს სახლში. პატრიკი მათ ჯგუფ „ჯენესისზე“ ესაუბრება. მათთან სექსით დაკავების შემდეგ ისინი ღამით ტოვებენ მის სახლს.
შემდეგ დღეს საქმიან ვახშამზე პატრიკს მისი კოლეგა ლუი კარუტერსი სავიზიტო ბარათს უჩვენებს, რომელიც პატრიკის ბარათზე უფრო ძვირია. ეს განარისხებს პატრიკს, რის გამოც იგი ლუისს გაგუდვას დაუპირებს საპირფარეშოში. იგი ბოლო მომენტში შეყოვნდება, რის გამოც ლუისი იფიქრებს, რომ ბეიტმანს მის მიმართ სასიყვარულო გრძნობები ამოძრავებს და სიყვარულს გაუმხელს მას. გაცოფებული პატრიკი ჩქარი ნაბიჯით ტოვებს რესტორანს.
მე ადამიანისთვის დამახასიათებელი ყველა ნიშან-თვისება მაქვს: სისხლი, ქსოვილი, კანი, თმა; მაგრამ არცერთი გამოკვეთილი, იდენტიფიცირებადი გრძნობა, ზიზღისა და სიხარბის გარდა. რაღაც საშინელი ხდება ჩემ შიგნით და არ ვიცი რატომ. ღამეულმა სისხლის წყურვილმა დღის სინათლეზეც გამოაღწია. სასიკვდილოდ საშიში ვარ, სიგიჟის ზღვარზე. ეს-ესაა და გონიერების ნიღაბი ჩამომძვრება. — პატრიკის მონოლოგი
პატრიკი საკუთარ სახლში დაპატიჟებს თავის მდივანს, ჯეინს. ისინი ისაუბრებენ კარიერულ პერსპექტივებზე და ცხოვრებაზე, რის შემდეგ პატრიკი სჭვალების შურუპების ჩასახრახნი იარაღით დაუპირებს მოკვლას ჯეინს, თუმცა ამ დროს მისი მობილური დარეკავს და პატრიკის გეგმა ჩაიშლება, თუმცა ჯეინი ვერაფერს მიხვდება.
მეორე დღეს პატრიკი ხვდება ადვოკატ კიმბელს, რომელიც ეუბნება, რომ იგი არაა ეჭვმიტანილთა შორის. კიმბელი ასევე უამბობს პატრიკს, რომ პოლი თითქოს ლონდონში ნახა მისმა ერთ-ერთმა თანამშრომელმა. პატრიკს პოლის სახლში აჰყავს ერთ-ერთი მეძავი და მისი ნაცნობი ელიზაბეთი, რომლებთანაც სექსით კავდება. სექსუალური აქტის დროს იგი კლავს ელიზაბეთს, რა დროსაც შეშინებული მეძავი შეეცდება გაიქცეს სახლიდან, თუმცა პატრიკი მასაც კლავს ბენზოხერხით.
საღამოს ქუჩაში სეირნობისას პატრიკი ბანკომატს მიუახლოვდება და დაინახავს წარწერას „შეაჭამე კატა“. იგი ერთ-ერთ ფისოს დაავლებს ხელს და მას მოკვლას დაუპირებს პისტოლეტით, რასაც გამვლელი მოხუცი ქალი დაინახავს. ბეიტმანი კლავს ამ ქალს და გაურბის პოლიციას. იგი ერთ-ერთ შენობაში შედის, სადაც დარაჯს პატრიკი აერევა კომპანიის ერთ-ერთი თანამშრომელში. პატრიკი კლავს მას და ოფისს აფარებს თავს. იგი უკავშირდება თავის ადვოკატ ჰაროლდ კარენს და უტოვებს ხმოვან შეტყობინებას, სადაც აღსარებას აბარებს მას და დაწვრილებით უამბობს თავის საიდუმლო ცხოვრებაზე. მეორე დღეს ყველგან პატრიკის მსხვერპლების სურათებია გაკრული ქუჩებში. პატრიკი პოლის სახლში მიდის, თუმცა იგი გასაყიდადაა გამოტანილი. რიელტორი პატრიკს ეუბნება, რომ სახლი არ ეკუთვნის პოლ ალენს. შემდეგ იგი თავის კოლეგებთან მიდის ვახშამზე რესტორანში, სადაც ნახავს ჰაროლდს, თუმცა მან ხუმრობად ჩათვალა ბეიტმანის შეტყობინება და შეუქო მას იუმორის გრძნობა. პატრიკი ცდილობს დააჯეროს ჰაროლდი, რომ ეს არ იყო ხუმრობა და მან მართლაც მოკლა ბევრი ადამიანი, მათ შორის პოლ ალენი, თუმცა ჰაროლდი ეუბნება მას, რომ ეს შეუძლებელია, რადგან მან პოლი ლონდონში ნახა არც თუ ისე დიდი ხნის წინ. მოგვიანებით პატრიკი თავის კოლეგებთან რონალდ რეიგანის საპრეზიდენტო კამპანიას განიხილავს. იგი აცნობიერებს, რომ მისი დანაშუალებები სამუდამოდ საიდუმლოდ დარჩება, თუმცა ამ აღიარებამ მას კათარსისი არ მოუტანა და იგი მთელი დარჩენილი წლები ტანჯვაში გააგრძელებს ცხოვრებას.
როლებში
მინი|300px|[[კრისტიან ბეილი პატრიკ ბეიტმანის როლში]]
შეფასება
„ამერიკელი ფსიქოპათის“ პრემიერა შედგა სანდენსის კონფესტივალზე. მას კრიტიკოსების და აუდიტორიის არაერთგვაროვანი შეფასება მოჰყვა. Rotten Tomatoes-ზე ფილმს ჰქონდა 69% მოწონება 150 რეცენზიის საფუძველზე, ხოლო საშუალო რეიტინგი 6.36/10. Metacritic-ზე ფილმა მიიღო 64/100 შეფასება. CinemaScore-ის მიერ გამოკითხული აუდიტორიისგან ფილმმა დაიმსახურა საშუალოდ „D“ შეფასება F-A სკალაზე. კინოკრიტიკოსმა როჯერ ებერტმა ფილმი 4-დან 3 ვარსკვლავით შეაფასა და ხაზი გაუსვა კრისტიან ბეილის შესრულებას.
ფილმმა წარმოშვა ფართო საზოგადოებრივი დებატები გართობის ინდუსტრიაში ძალადობის სიჭარბის შესახებ. ფილმის რეჟისორმა, მერი ჰარონმა ამასთან დაკავშირებით განაცხადა: „თუ ჩვენ დავიჯერებთ რომ ძალადობის ასახვა საზოგადოებისთვის საზიანოა, მსოფლიო კინემატოგრაფიის საუკეთესო ნაწილი უბრალოდ აიკრძალება... თუ ამ ტერიტორიაზე შესვლა ზედმეტად სარისკოა, მაშინ რა არის გამოსავალი? არ აჩვენოთ ძალადობა, არ აჩვენოთ ბოროტება, არ აჩვენოთ ადამიანური ბუნების არცერთი ასპექტი, რომელიც გვაშინებს და დისკომფორტს გვიქმნის. ამ შემთხვევაში კინემატოგრაფიას და ლიტერატურას და დრამას მოუწევთ უბრალოდ შეეშვან საზოგადოების ნამდვილ ასახვას და რობინ უილიამსის სიცოცხლისმოტრფიალე ფილმების უსასრულო ვარიაციების ჩვენება დაიწყონ. ნუთუ მართლა სჯერა ვინმეს, რომ სერიული მკვლელები და ძალადობა ქალებსა და მოზარდებზე ასე უბრალოდ გაქრებიან?“.
2016 წელს „ნიუ იორკ თაიმსის“ რედაქტორი დუაით გარნერი 1991 წლის რომანის და 2000 წლის ფილმის გარშემო შექმნილი პოლემიკის და მორალური პანიკის თაობაზე წერდა, რომ რომანის ავტორმა ბრეტ ისტონ ელისმა „დროს გაუსწრო“: „კულტურა შეიცვალა და კარები გაუხსნა ბეიტმანს. ჩვენ გაგვიჩნდა ინტერესი ბარბაროსულად თავაშვებული გმირებისადმი მათი გადმოკარკლული თვალებით და ცოტაოდენი ელვარებით ნატანჯ სულებში. ტონი სოპრანო, უოლტერ უაითი „მძიმე დანაშაულიდან“, ჰანიბალ ლექტერი (რომელიც წინ უსწრებს „ამერიკელ ფსიქოპათს“) არიან უკანასკნელი 30 წლის პოპ კულტურის მთავარი პერსონაჟები... ამ პერსონაჟების და პირველი პირის შუტერების დამსახურებით, ჩვენ ვისწავლეთ მოძალადეებთან იდენტიფიცირება და არა მხოლოდ მათ უკან დამალვა“.
სქოლიო
კატეგორია:2000 წლის ფილმები კატეგორია:ამერიკული ფილმები კატეგორია:ინგლისურენოვანი ფილმები
ტოტორო (კაუკა)
ტოტორო (Totoro) — ქალაქი და მუნიციპალიტეტი კოლუმბიაში, კაუკის დეპარტამენტში.
2005 წლის მონაცემებით, მოსახლეობა 17.430 ადამიანს შეადგენდა. ფართობი 421.98 კმ²-ია.
პრედტეჩენის ხიდი
პრედტეჩენის ხიდი (Предтеченский мост) — საფეხმავლო და საავტომობილო ხიდი შემოვლით არხზე, სანქტ-პეტერბურგში, ცენტრალურ და ფრუნზეს რაიონში. ერთმანეთთან აკავშირებს უსახელო კუნძულსა და შემოვლითი არხის მარცხენა სანაპიროს. ხიდის სიგრძეა 47,7 მეტრი, ხოლო სიგანე — 27 მეტრი.
მდებარეობა
ერთმანეთთან აკავშირებს ტამბოვის ქუჩასა და ჩერნიახოვსკის ქუჩას. ხიდთან ახლოს მდებარეობს სანქტ-პეტერბურგის ავტოსადგური.
დინების ზემო მიმართულებით მდებარეობს კარეტის ხიდი, ხოლო ქვემოთ — ნოვო-კამენის ხიდი.
უახლოესი მეტროს სადგურია „შემოვლითი არხი“.
სახელწოდება
ხიდმა ოფიციალური სახელწოდება მიიღო 1909 წელს პრედტეჩენის ქუჩის (ამჟამად ჩერნიახოვსკის ქუჩა) სახელწოდებიდან გამომდინარე.
ისტორია
1887 წელს ამ ადგილზე ააგეს ხის სამმალიანი საფეხმავლო ხიდი. 1908 წელს ხიდი გადააკეთეს.
ამჟამად მოქმედი ხიდი შენდებოდა 1962 წლიდან 1963 წლამდე პროექტის მიხედვით, რომელიც შეიმუშავა „Ленгипроинжпроект“-ის ინსტიტუტის ინჟინერმა ე. ა. ბოლტუნოვმა და არქიტექტორმა ლ. ა. ნოსკოვმა.
კონსტრუქცია
ხიდი ერთმალიანია და აგებულია რკინა-ბეტონით. ხიდის სიგრძეა 47,7 მეტრი, ხოლო სიგანე — 27 მეტრი, ტროტუარების სიგანეა 3-3 მეტრი. ხიდი განკუთვნილია საფეხმავლო და საავტომობილო მოძრაობებისათვის. საავტომობილო გზა შედგება ოთხი ზოლისაგან. სავალი ნაწილი და ტროტუარები ასფალტ-ბეტონისაა.
რესურსები ინტერნეტში
კატეგორია:სანქტ-პეტერბურგის ხიდები
ანს-ო-პენი
ანს-ო-პენი (Anse-aux-Pins) — სეიშელის კუნძულების ერთ-ერთი რაიონი, მდებარეობს კუნძულ მაეს აღმოსავლეთში. სოლეილის კუნძული შედის ოლქის შემადგენლობაში.
სქოლიო
კატეგორია:სეიშელის კუნძულების ოლქები
რობერტ დელ ნაია
რობერტ დელ ნაია (Robert Del Naja; დ. 21 იანვარი, 1965) აგრეთვე ცნობილი როგორც 3D — ინგლისელი მუსიკოსი, მომღერალი და გრაფიტისტი. თავდაპირველად გახდა ცნობილი თავისი გრაფიტით და ბრისტოლის ჯგუფ The Wild Bunch-ში მონაწილეობით. შემდეგ კი, როგორც ჯგუფ Massive Attack-ის ერთ-ერთი დამაარსებელი, რომლის წევრიც ის დღესაც არის.
რესურსები ინტერნეტში
კატეგორია:დაბადებული 1965 კატეგორია:ინგლისელი ელექტრონული მუსიკოსები კატეგორია:ტრიპ-ჰოპ მუსიკოსები კატეგორია:Massive Attack-ის წევრები კატეგორია:დაბადებული 21 იანვარი
ჯინა ჰასპელი
ჯინა ჩერი ჰასპელი (Gina Cheri Haspel, დ. 1 ოქტომბერი, 1956 ) — ამერიკელი სპეცსამსახურების თანამშრომელი. ცენტრალური სადაზვერვო სამმართველოს დირექტორი 2018 წლის 17 მაისიდან 2021 წლის 20 იანვრამდე. პირველი ქალი, რომელმაც დაიკავა აღნიშნული თანამდებობა.
ჯინა ჰასპელი ცენტრალურ სადაზვერვო სამმართველოსთან თანამშრომლობს 1985 წლიდან და სააგენტოში მთელი რიგი ხელმძღვანელი თანამდებობები ეკავა. გამოქვეყნებული მონაცემების მიხედვით 2002 წელს ჰასპელი ხელმძღვანელობდა ტაილანდში ცენტრალური სადაზვერვო სამმართველოს საიდუმლო ციხეს. აღნიშნულ ციხეში, რომლის კოდური სახელწოდებაც იყო „კატის თვალი“ გარკვეული დროით აკავებდნენ საუდის არაბეთის მოქალაქეებს აბდელ-რაჰიმ ალ-ნასირისა და აბუ ზუბაიდას, რომლებზეც ეჭვობდნენ, რომ თანამშრომლობდნენ ალ-ყაიდასთან. აშშ-ის სენატის კომისიის დასკვნით მოხსენებაში ცენტრალური სადაზვერვო სამმართველოს შესახებ, ნათქვამია, რომ პატიმრებს ტაილანდის ციხეშ აწამებდნენ და იკითხებოდნენ არასამართლიანი მეთოდებით. ცენტრალური სადაზვერვო სამმართველოს მიერ გამოქვეყნებული მასალები შეიცავს ინფორმაციას იმის შესახებ, რომ ზუბაიდი წყლით აწამეს 83-ჯერ ერთი თვის განმავლობაში.
2014 წლის 17 დეკემბერს კონსტიტუციური სამართლისა და ადამიანის უფლებათ ევროპულმა ცენტრმა, მას შემდეგ რაც სენატმა თავისი ანგარიში გამოაქვეყნა, სამმართველოს თანამშრომლებს ბრალდებები წაუყენა. მსგავსი ბრალდება ევროპულმა ცენტრმა აბუ ზუბაიდას საქმესთან დაკავშირებითაც წაუყენა.
2017 წლის 15 თებერვალს პრეზიდენტმა დონალდ ტრამპმა ჯინა ჰასპელი დანიშნა ცენტრალური სადაზვერვო სამმართელოს დირექტორის მოადგილედ. 2017 წლის 8 თებერვალს სენატის რამდენიმე წევრმა მოუწოდა ტრამპს გადაეხედა აღნიშნული გადაწყვეტილებისათვის, თუმცა პრეზიდენტმა მათი რჩევა არ გაითვალისწინა.
2018 წლის 13 მარტს აშშ-ის პრეზიდენტმა დონალდ ტრამპმა ტვიტერის საშალებით გამოაცხადა, რომ ცენტრალური სადაზვერვოი სამმართველოს დირექტორად ნიშნავდა ჯინა ჰასპელს. ჰასპელი პიირველი ქალი იყო სამმართელოს ისტორიაში, რომელმაც მიაღწია დირექტორის მოადგილეობას, ხოლო კანდიდატურის დამტკიცების შემთხვევაში იგი გახდებოდა პირველი ქალი დირექტორის თანამდებობაზე. 2018 წლის 17 მაისს აშშ-ის სენატმა ჰასპელის კანდიდატურა ცენტრალური სადაზვერვო სამმართველოს დირექტორის თანამდებობაზე დაამტკიცა.
2021 წლის 20 იანვარს თანამდებობიდან გადადგა.
პირადი ცხოვრება
ჯინა ჰასპელი გათხოვილი იყო ჯეფ ჰასპელზე, რომელიც მსახურობდა აშშ-ის არმიაში 1976 წლიდან. მასთან ქორწინება გაშორებით დასრულდა 1985 წელს. ჰასპელი დაჯილდოებულია რამდენიმე მნიშვნელოვანი მედლით: მას გადასცეს ჯორჯ ბუშის პრემია ტერორიზმთან ბრძოლის გამო; ასევე ეკუთვნის დონოვანის პრემია, მედალი დაზვერვაში მსახურობისათვის და საპრეზიდენტო სამსახურის პრემია. ამჟამად ჰასპელი ცხოვრობს ვირჯინიის ქალაქ ეშბურნში და არ იყენებს სოციალურ მედიას.
სქოლიო
კატეგორია:დაბადებული 1 ოქტომბერი კატეგორია:დაბადებული 1956 კატეგორია:ცენტრალური სადაზვერვო სააგენტოს დირექტორები კატეგორია:აშშ-ის რესპუბლიკური პარტიის წევრები
ნესტორ ალმენდეროსი
ნესტორ ალმენდეროსი (Néstor Almendros; დ. 30 ოქტომბერი, 1930, ბარსელონა — გ. 4 მარტი, 1992, ნიუ-იორკი) — ესპანელი ოპერატორი. 18 წლის ასაკში საცხოვრებლად გადავიდა კუბაში. სხვადასხვა დროს მოღვაწეობდა რომსა და პარიზში. პარიზში თანამშრომლობდა ერიხ რომერთან და ფრანსუა ტრიუფოსთან. 1978 წლიდან დაიწყო მოღვაწეობა ჰოლივუდში.
რესურსები ინტერნეტში
კატეგორია:ესპანელი კინოოპერატორები კატეგორია:დაბადებული 30 ოქტომბერი კატეგორია:დაბადებული 1930 კატეგორია:გარდაცვლილი 4 მარტი კატეგორია:გარდაცვლილი 1992
კრასნოზერსკოეს ბატი
კრასნოზერსკოეს ბატი — ბატის ჯიში. გამოყვანილია რუსეთში, დსს „კრასნოზერსკოე“-ში (ნოვოსიბირსკის ოლქი), ადგილობრივი, ჩინური, გორკული, იტალიური და ლინდური ბატების რთული კვლავწარმოებითი შეჯვარების გზით და შემდგომი მიზანმიმართული გადარჩევით პროდუქტიულობის ნიშნების მიხედვით; რუსეთის სახელმწიფო რეესტრში შეიტანეს 2003 წელს. საშუალო ზომის ფრინველია (მამლის ცოცხალი მასაა 6,2–6,5 კგ, დედლისა — 5,2–5,4 კგ); შებუმბვლა ხშირია, ფერად თეთრი; ნისკარტი და ტერფები ნარინჯისფერი. მეკვერცხულობა — 43–46 ცალი წელიწადში, კვერცხის მასა 155–160 გრამია, ნაჭუჭი თეთრი ფერისაა. განაყოფიერების მაჩვენებელი 85–90%-ს შეადგენს, ჭუჭულების გამოყვანისა — 65–70%-ს. 9 კვირის მოზარდეულის ცოცხალი მასა 4,0–4,2 კგ-ს აღწევს. შეგუებულია ციმბირის რეგიონის მკარ კონტინენტურ კლიმატთან, ფართოდაა გავრცელებული ნოვოსიბირსკის ოლქში და ალთაის მხარეში. იყენებენ ხორცის, ბუმბულისა და ღინღლის მისაღებად.
სქოლიო
კატეგორია:ბატის ჯიშები
მიხეილ ასლამაზოვი
მიხეილ ასლამაზოვი (დ. 30 ოქტომბერი, 1908, ტფილისი, ტფილისის გუბერნია, რუსეთის იმპერია — გ. 16 დეკემბერი, 1937, თბილისი, საქართველოს სსრ, საბჭოთა კავშირი) — ქართველი და საბჭოთა ფეხბურთელი, თავდამსხმელი. 1926–1937 წლებში იცავდა თბილისის „დინამოს“ ღირსებას. საბჭოთა კავშირის ბრინჯაოს პრიზიორი (1936) და საბჭოთა კავშირის თასის ორგზის (1936, 1937) ფინალისტი.
ბიოგრაფია
მიხეილ ასლამაზოვი მეფის არმიის პოლკოვნიკის გრიგოლ ასლამაზოვის (ასლამაზიანი) და რუსული ენისა და ლიტერატურის მასწავლებლის ასია არუთინოვას ოჯახში დაიბადა. გრიგოლ ასლამაზოვი პირველ მსოფლიო ომში, დასავლეთ სომხეთის განთავისუფლებისას, ერზურუმთან, თურქებთან ბრძოლაში დაიღუპა.
მიხეილს ადრეული ახალგაზრდობიდან მოუწია მუშაობა. მუშაობდა „არსენალის“ სამხედრო ქარხანაში. თავისუფალ დროს თამაშობდა „არსენალის“ ქარხნის ამავე სახელწოდების გუნდში, რომელიც ქალაქის საფეხბურთო პირველობაზე გამოდიოდა. მისი გამორჩეული თამაში ფეხბურთის ადგილობრივი მესვეურების ყურადღების მიღმა არ დარჩენილა და მალე გენერალმა მიჩურინმა, რომელიც შინაგან საქმეთა სახალხო კომისარიატში სპორტის საკითხებს კურირებდა, ასლამაზოვი თბილისის „დინამოში“ მიიწვია, ხოლო მოგვიანებით სამსახურშიც მოაწყო თავისივე განყოფილებაში. გარკვეული დროის შემდეგ, მიხეილ ასლამაზოვს, როგორც გუნდის კაპიტანს, ქალაქის პრესტიჟულ უბანში ოროთახიანი ბინა გადაეცა. მიენიჭა შინსახკომის მაიორის წოდება, იყო ამიერკავკასიის შინაგან საქმეთა სახალხო კომისარიატის კომკავშირის ორგანიზაციის მდივანი, საქართველოს კომკავშირის ცენტრალური კომიტეტის მდივანი. ითვლებოდა კარგ ორატორად და ხშირად გამოდიოდა სიტყვით შინსახკომის კლუბში, სადაც გაიცნო თავისი მომავალი მეუღლე, ლიდია ქიშმიშევა (ქიშმიშიანი), რომელიც იქ კულტურის განყოფილებას ხელმძღვანელობდა.
მიხეილ ასლამაზოვი წარმატებით გამოდიოდა ტფილისისა და ამიერკავკასიის საფეხბურთო ნაკრებებში რეგიონალურ, საკავშირო და საერთაშორისო შეჯიბრებებზე. როგორც თბილისის „დინამოს“ მარცხენა ინსაიდმა თავი კარგად გამოავლინა 1936 და 1937 წლების საბჭოთა კავშირის ჩემპიონატისა და საბჭოთა კავშირის თასის გათამაშებებში, როდესაც გუნდთან ერთად ბრინჯაოს მედალი მოიპოვა და ორჯერ თასის ფინალში ითამაშა. 1936 წლის საშემოდგომო ჩემპიონატში თბილისელებს შეეძლოთ ოქროც მოეპოვებინათ, ყველასათვის მოულოდნელად ლენინგრადის „კრასნაია ზარიასთან“ ბოლოსწინა ტურის შეხვედრაში რომ არ დამარცხებულიყვნენ. იმ პერიოდის რესპუბლიკური და საკავშირო პრესა თბილისის „დინამოს“ ფეხბურთელთა შორის ხშირად გამოარჩევდა პაიჭაძის, ასლამაზოვის, ბერძენიშვილისა და დოროხოვის თამაშს. ასლამაზოვი გუნდის ერთ-ერთ ლიდერად ითვლებოდა, რომელსაც კაპიტნის რანგში 1930-იანი წლების პირველ ნახევარში გუნდი მოედანზე არაერთხელ გამოუყვანია.
1937 წლის დეკემბერში იგი დააპატიმრეს ოპერისა და ბალეტის თეატრში გამართული შინსახკომის პარტიული კრების შემდეგ, რომელიც ლავრენტი ბერიას ხელმძღვანელობით გაიმართა. ფეხბურთელის ქალიშვილის, თამარა ბრეუსის თქმით, ასლამაზოვს დაევალა დაკავებული კოლეგების საქმეების შესწავლა, რომელთა პატიოსნებისა და უდანაშაულობის მას გულწრფელად სჯეროდა. ასლამაზოვმა თავისი აზრი შინსახკომის ზოგიერთ ლიდერს დაუფარავად უთხრა და გამოძიებაში მონაწილეობაზე უარი განაცხადა. ასლამაზოვის საქმის გამოძიება არ დასრულებულა, რადგან 1937 წლის 16 დეკემბრის საღამოს იგი თბილისის შინსახკომის მთავარი სამმართველოს შენობის მეოთხე სართულიდან გადახტა და იმავე ღამით გარდაიცვალა. საქმის ხელახალი განხილვის შედეგად დადგინდა, რომ ასლამაზოვი უსაფუძვლოდ იყო დაკავებული. 1957 წელს ის რეაბილიტირებულ იქნა. დაკრძალვის ადგილი უცნობია.
სქოლიო
კატეგორია:თბილისში დაბადებულები კატეგორია:დაბადებული 1908 კატეგორია:დაბადებული 30 ოქტომბერი კატეგორია:გარდაცვლილი 1937 კატეგორია:გარდაცვლილი 16 დეკემბერი კატეგორია:ქართველი ფეხბურთელები კატეგორია:საბჭოთა ფეხბურთელები კატეგორია:საბჭოთა კავშირის საფეხბურთო ჩემპიონატის ფეხბურთელები კატეგორია:თბილისის დინამოს ფეხბურთელები
რაზდორსკოე II
რაზდორსკოე II (Раздорское II) — არქეოლოგიური ძეგლი, უძველესი ადამიანების სადგომი როსტოვის ოლქის უსტ-დონეცკის რაიონის სოფელ რაზდორსკაიის ტერიტორიაზე.
აღწერა
უძველესი ადამიანის დასახლება მდებარეობს დონის დიდი ტერასის ძირში. კუნძულ გოსტევოის ჩრდილოეთი ნაწილის პირდაპირ. დასახლების კულტურული ფენა 1 მეტრ სიღრმემდე ვრცელდება. კულტურული ფენების გამოკვლევის შედეგად გამოვლინდა, რომ დასახლება გაუნადგურებია ტექტონიკურ კატასტროფას.
დასახლებაში აღმოჩენილი ნივთების უდიდესი ნაწილი დამზადებულია კაჟის, ქვისა და ძვლისაგან. აღმოჩენილია სოლისებური ფორმის ცულები, ნუკლეუსები და სხვადასხვა სახის ნივთები.
ზოგჯერ ნივთების დასამზადებლად გამოიყენებენ ძვალსაც, რომელთაგანაც რამდენიმეს გააჩნდა ამოჭრილი მოხატულობა. მოპოვებული მასალის დიდი ნაწილი გვაძლევს საშუალებას თვალი გავადევნოთ ნედლეულისა და ნახევრად მზა პროდუქტების მომზადების პროცესს.
აღნიშნულ არქეოლოგიურ ძეგლზე აღმოჩნილია ცხოველების ძვლებიც: თევზის ფხები, გარეული ფრინველის ძვლები, რომლებიც ადასტურებენ, რომ მოსახლეების ძირითადი საქმიანობა იყო ნადირობა და მეთევზეობა.
პირველყოფილი ადამიანის აღნიშნული სადგომის ისტორია მოიცავს 10 000 წელს. არქეოლოგმა ვ. კიაშკომ გამოთქვა მოსაზრება რაზდორსკოე II-სა და რაკუშეჩნი-იარს შორის ცხოვრების უწყვეტობის შესახებ.
CODA (ფილმი)
კოდი — 2021 წლის ასაკობრივი კომედია-დრამა, სცენარის ავტორი და რეჟისორია სიან ჰედერი. 2014 წლის ფრანგულ-ბელგიური ფილმის „ვერძის ოჯახი“-ის ინგლისურენოვანი რიმეიკი, რომელშიც ემილია ჯოუნსი თამაშობს, იგი ცდილობს დაეხმაროს თავის ოჯახს თევზაობის ბიზნესში. ახორციელებს საკუთარ მისწრაფებებს და ცდილობს იყოს მომღერალი. მეორეხარისხოვან როლებს ევგენიო დერბეზი, ტროი კოცური, ფერდია უოლშ-პილო, დანიელ დურანტი და მარლი მეტლინი ასრულებენ. „კოდი“-ს მსოფლიო პრემიერა შედგა 2021 წლის 28 იანვარს, 2021 წლის სანდენსის კინოფესტივალზე, სადაც Apple-მა 25 მილიონ დოლარად შეიძინა მისი დისტრიბუციის უფლებები. ფილმი კინოთეატრებში და Apple TV+ სტრიმინგის სერვისის მეშვეობით 2021 წლის 13 აგვისტოს გამოვიდა. მან მიიღო დადებითი შეფასებები კრიტიკოსებისგან და დასახელდა 2021 წლის საუკეთესო 10 ფილმში ამერიკის კინოს ინსტიტუტის მიერ. ფილმმა მრავალი ჯილდო მოიპოვა. ოსკარის 94-ე დაჯილდოებაზე ფილმმა მოიგო სამი ნომინაცია - საუკეთესო ფილმი, საუკეთესო მეორეხარისხოვანი მსახიობი მამაკაცი (ტროი კოცურისთვის) და საუკეთესო ადაპტირებული სცენარი. ფილმმა ასევე მოიპოვა ამერიკის პროდიუსერების გილდიის ჯილდო საუკეთესო თეატრალური ფილმისთვის და ამერიკის მწერალთა გილდიის ჯილდო საუკეთესო ადაპტირებული სცენარისთვის, ხოლო მსახიობებმა მოიპოვეს კინომსახიობთა გილდიის ჯილდო საუკეთესო შესრულებისთვის.
ტარიელ შარიფაშვილი
ტარიელ ვალერიანის ძე შარიფაშვილი (დ. 20 დეკემბერი, 1960, სოფ. ზემო ხანდაკი, ახლანდ. კასპის მუნიციპალიტეტი, — გ. 25 სექტემბერი, 1993, სოხუმი) — ქართველი სამხედრო მეთაური, აფხაზეთის ომის (1992-1993) მონაწილე.
1992–1993 წლებში იყო კასპის რაიონის (ახლანდ. კასპის მუნიციპალიტეტი) გამგებელი. აფხაზეთში საბრძოლო მოქმედებების დროს მეთაურობდა ძირითადად მოხალისეებისგან დაკომპლექტებულ ეროვნული გვარდიის კასპის ბატალიონს; ჰქონდა პოლკოვნიკის წოდება. დაიღუპა 1993 წლის სექტემბერში სოხუმისთვის უკანასკნელი ბრძოლების დროს ქალაქის სადგურის მიდამოებში. გარდაცვალების შემდეგ დაჯილდოებულია ვახტანგ გორგასლის I ხარისხის ორდენით. შარიფაშვილის სახელი ეწოდა ზემო ხანდაკის საჯარო სკოლას, რომლის ეზოშიც დგას მისი ბიუსტი. მისი სახელობის სკვერი და ბიუსტი არის ასევე ქ. კასპში.
სქოლიო
კატეგორია:დაბადებული 1960 კატეგორია:დაბადებული 20 დეკემბერი კატეგორია:გარდაცვლილი 1993 კატეგორია:გარდაცვლილი 25 სექტემბერი კატეგორია:აფხაზეთის ომის მონაწილეები კატეგორია:კასპის მუნიციპალიტეტში დაბადებულები
პაიკუ
პაიკუ (Paicu) — სოფელი მოლდოვაში, კაჰულის რაიონში. მდებარეობს ზღვის დონიდან 6 მეტრზე. 2004 წლის მონაცემებით, მოსახლეობა 505 ადამიანს შეადგენდა.
რესურსები ინტერნეტში
კატეგორია:კაჰულის რაიონის სოფლები
ანონსი
„ანონსი“ — რუსული ყოველდღიური თეატრალურ-საბირჟო დასურათებული გაზეთი. გამოდიოდა თბილისში 1892 წელს; 1893 წლიდან გახდა ყოველდღიური საღამოს გაზეთი და გამოვიდა 312 ნომერი. იბეჭდებოდა ფელეტონები, პროგრამები, განცხადებები, თეატრალური აფიშები, თეატრალური ქრონიკები, სპექტაკლების ლიბრეტოები, საგასტროლოდ ჩამოსული მსახიობების ბიოგრაფიები და შემოქმედებითი პორტრეტები.
ლიტერატურა
კატეგორია:რუსულენოვანი გაზეთები კატეგორია:საქართველოს გაზეთები
პოლიდაქტილია
პოლიდაქტილია ან პოლიდაქტილიზმი (ბერძ: polys − მრავალი, daktylos − თითი) ასევე ცნობილი როგორც ჰიპერდატილია. ადამიანებსა და ცხოველებში თანდაყოლილი დაავადება, რომელიც ხელის ან ფეხის ზედმეტი თითით/თითებით გამოიხატება. პოლიდაქტილია ოლიგოდაქტილიის საპირისპიროა, რომელიც ხელის ან ფეხის თითების ნაკლებობას აღნიშნავს.
ნიშნები და სიმპტომები
ადამიანებსა და ცხოველებში პოლიდაქტილია შეიძლება გამოვლინდე როგორც ერთ, ისე ორივე ხელზე ან ფეხზე. ზედმეტი თითი ჩვეულებრივ რბილი ქსოვილის პატარა ნაწილია, რომლის მოშორებაც შესაძლებელია. ზოგჯერ ზედმეტი თითი ძვალსაც შეიცავს, სახსრების გარეშე. უფრო იშვიათად, ზედმეტი თითი შეიძლება სრულად ფუნქციონირებადი თითი იყოს. ზედმეტი უფრო ხშირად ნეკა თითზე ჩნდება, უფრო იშვიათად − ცერა თითზე და კიდევ უფრო იშვიათად − შუა სამ თითზე. დარსვევებს შესაბამისად ეწოდება: პოსტღერძული (ნეკა თითი), პრეღერძული (ცერა თითი) და ცენტრალური (საჩვენებელი, შუა და არა-თითები) პოლიდაქტილია.
ახალშობილებში თანდაყოლილი დაავადების არსებობის მაჩვენებელი 2%-ია. ამ დარღვევების 10% ზედა კიდურებზე მოდის. კიდურების თანდაყოლილი დაავადებების კლასიფიცირება 7 კატეგორიაში შეიძლება, რომელიც ფრანცმა და ო'რაილიმ შემოიღეს, შემდეგ კი სვენსონმა დაარედაქტირა. ეს კატეგორიებია: ნაწილების ფორმირების დარღვევები, დიფერენციაციის დარღვევა, გაორმაგება, ზედმეტი ზრდა, თანდაყოლილი კონსტრუქციული ჯგუფის სინდრომი, თავმოყრილი ჩონჩხის დარღვევები. პოლიდაქტილია გაორმაგების კატეგორიას მიეკუთვნება. კვლევებმა აჩვენა, რომ თანდაყოლილი ანომალიების უმრავლესობა ემბრიონული პერიოდის პირველ 4 კვირაში ხდება. Polydactyly has been associated with 39 genetic mutations. პოლიდაქტილიის 3 მთავარ კატეგორიად დაყოფაა შესაძლებელი.
ეპიდემიოლოგია
პოლიდაქტილია ყოველ 500 ბავშვს შორის 1-ს აქვს. პოსტღერძული ხელის პოლიდაქტილია დამახასიათებელია აფრიკელი შავკანიანი ბავშვებისთვის. პოსტღერძული პოლიდაქტილია უფრო ხშირად გვხვდება ნეგროიდებში, ვიდრე კავკასიელებსა და მონღოლოიდებს შორის და უფრო ხშირად მამრობითი სქესის ბავშვებში. თეთრკანიან ბავშვებში პოსტღერძული პოლიდაქტილია აუტოსომიური რეცესიული გადაცემითაა გაანპირობებული.
პოლიდაქტილია ცხოველებში
პოლიდაქტილია სხვადასხვა სახეობის ცხოველთანაც გვხვდება. ნაკლოვანება პერიოდულად გვხვდება მეცხოველეობაში, როცა პოლიაქტილია ძროხებში, ცხვრებში, ღორებში და ზოგჯერ ცხენებში იჩენს თავს. პოლიდაქტილია საკმაოდ ხშირი შემთხვევაა ქათმის სხვადასხვა ჯიშშიც. ქათმებს ჩვეულებრივ თითოეულ ფეხზე 4 თითი აქვთ. პოლიდაქტილიის დროს ქათმებს თითოეულ ფეხზე 5-5 ან მეტი თითი აქვთ. ზედმეტი თითი ჩვეულებრივ ცერა თითზე ვითარდება, რომელიც მიწას არც ეხება.
პოლიდაქტილიის შემთხვევებს ვხვდბეით ძაღლებში, კატებსა და პატარა ძუძუმწოვრებში, როგორებიც არიან თაგვები. ძაღლისებრთა სხვა სახეობების მსგავსად, ძაღლებს კიდურებზე 4-4- ბრჭყალი აქვთ. მეხუთე ბრჭყალი ზოგიერთი სახეობისთვისაა დამახასიათებელი, მათ შორის ნორვებგიული ლუნდერჰუნდისთვის და პირენეული მთის ძაღლისთვის.
LMBR1 გენის მუტაციებს ძაღლებში, ადამიანებსა და თაგვებში პოლიდაქტილიის გამოწვევა შეუძლია. 2014 წლის მოხსენების მიხედვით, თაგვებში პოლიდაქტილიის გამოწვევა VPS25 გენის მუტაციასაც შეუძლია.
სქოლიო
კატეგორია:თითები კატეგორია:აუტოსომიური დომინანტური დარღვევები
ბიზერტა
ბიზერტა (بنزرت) — ქალაქი ჩრდილოეთ ტუნისში. ხმელთაშუა ზღვის ნავსადგური. აფრიკის უკიდურეს ჩრდილოეთ წერტილ ბენ-სეკას კონცხთან ახლოს. ტუნისის და მთელი აფრიკის ყველაზე ჩრდილოეთით მდებარე ქალაქი.
ისტორია
ბიზერტა დააარსეს ფინიკიელებმა ძვ. წ. I საუკუნეში. ბიზერტის პორტი მდებარეობის გამო მნიშვნელოვან როლს თამაშობდა ისტორიაში. XVI საუკუნეში ქალაქი ხმელთაშუა ზღვის მეკობრეების ბაზა გახდა. XIX საუკუნის ბოლოს დაიწყო რკინიგზის გაყვანა, გზების დაგება, პორტის გაფართოება. 1891-1895 წლებში გაიყვანეს არხი, რომლითაც დააკავშირეს ბიზერტის ტბა და ხმელთაშუა ზღვა. 1895 წლისთვის ნავსადგური გაიხსნა საერთაშორისო ვაჭრობისთვის. ქალაქი მალევე გადავიდა საფრანგეთის სამხედრო-საზღვაო ფლოტის დაქვემდებარებაში.
1961 წელ საფრანგეთსა და ტუნისს შორის გაიმართა შეიარაღებული კონფლიქტი ბიზერტის ნავსადგურისათვის, რომელიც ბიზერტის კრიზისის სახელითაა ცნობილი.
რესურსები ინტერნეტში
კატეგორია:ტუნისის ქალაქები
ვილია-რიკა (კაუკა)
ვილია-რიკა (Villa Rica) — ქალაქი და მუნიციპალიტეტი კოლუმბიაში, კაუკის დეპარტამენტში.
2005 წლის მონაცემებით, მოსახლეობა 15.000 ადამიანს შეადგენდა. ფართობი 74.3 კმ²-ია.
რესურსები ინტერნეტში
კატეგორია:კაუკის დეპარტამენტის მუნიციპალიტეტები და ქალაქები
აბენბერგი
აბენბერგი (Abenberg) — ქალაქი გერმანიაში, ბავარიის მიწაზე.
ექვემდებარება შუა ფრანკონიის ადმინისტრაციულ ოლქს. შედის როთის რაიონის შემადგენლობაში. მოსახლეობა შეადგენს 5458 ადამიანს (2010 წლის 31 დეკემბრის აღწერის მონაცემებით). იკავებს 48,39 კმ² ფართობს. ოფიციალური კოდი — 09 5 76 111.
სქოლიო
კატეგორია:ბავარიის ქალაქები
ცირკვინო
ცირკვინო (Црквино) — სოფელი ჩრდილოეთ მაკედონიაში, ველესის თემში (ვარდარის რეგიონი). მდებარეობს ზღვის დონიდან 378 მეტრზე. 2002 წლის მონაცემებით, მოსახლეობა 363 ადამიანს შეადგენდა.
სქოლიო
კატეგორია:ველესის თემის სოფლები
მონ-ბაქსტონი
მონ-ბაქსტონი (Mont Buxton) — სეიშელის კუნძულების ერთ-ერთი რაიონი, მდებარეობს კუნძულ მაეზე.
სქოლიო
კატეგორია:სეიშელის კუნძულების ოლქები
ატამანის ხიდი
ატამანის ხიდი (Атаманский мост) — საფეხმავლო და საავტომობილო ხიდი შემოვლით არხზე, სანქტ-პეტერბურგში, ცენტრალურ და ფრუნზეს რაიონში. ერთმანეთთან აკავშირებს უსახელო კუნძულსა და შემოვლითი არხის მარცხენა სანაპიროს. ხიდის სიგრძეა 39,5 მეტრი, ხოლო სიგანე — 31,7 მეტრი.
მდებარეობა
მდებარეობს კრემენჩუგის ქუჩისა და გლუხოოზიორსკის გზატკეცილის დასაწყისში.
დინების ზემოთ მდებარეობს შლისელბურგის ხიდი, ხოლო ქვემოთ — ამერიკული ხიდი.
უახლოესი მეტროს სადგურია „ალექსანდრე ნეველის მოედანი 2“.
სახელწოდება
სახელწოდება ცნობილია 1939 წლიდან და მიიღო ატამანის ქუჩის გამო, რომლის დასაწყისში დასავლეთ ნაწილში ხიდი მდებარეობდა 1975 წლამდე.
რესურსები ინტერნეტში
კატეგორია:სანქტ-პეტერბურგის ხიდები
ჩეჩნეთის დროშა
დამტკიცებულია პრეზიდენტი სერგეი აბრამოვის მიერ 2004 წლის 22 ივნისს. იგი ხელახლა მიიღეს 2008 წლის 15 მაისს, როდესაც პარლამენტმა მეორე მოსმენით მიიღო კანონები ჩეჩნეთის რესპუბლიკის სახელმწიფო ემბლემის, სახელმწიფო დროშის და სახელმწიფო სიმბოლოების შესახებ, რომელიც დასამტკიცებლად წარადგინა რესპუბლიკის პრეზიდენტმა რამზან კადიროვმა. ადრე, ჩეჩნეთის სახელმწიფო დროშა და გერბი გამოიყენებოდა რესპუბლიკის პრეზიდენტის ბრძანებულების შესაბამისად. .
დროშის ფერები ატარებენ გარკვეულ მნიშვნელობებს. მწვანე, ჰორიზონტალური ოთხკუთხედი დაკავშირებულია ისლამთან, თეთრი ფერი აღნიშნავს მშვიდობას ან კავკასიონის მთებს, ხოლო წითელი ფერი ასახავს სისხლისღვრას. ჰორიზონტალური ფერების გარდა, დროშაზე გამოსახულია ვერტიკალურ თეთრ ფერზე გამოსახული ორნამენტები.
ამჟამად ამ დროშას იყენებენ საფეხბურთო კლუბ ახმატის (გროზნო) გულშემატკივრები.
ჩრდილოეთ კავკასიის საამირო და მისი დროშა
1919 წლის სექტემბერში, ჩეჩნეთის სოფელ ვედენოში, გამოაცხადდა ჩრდილოეთ კავკასიის დამოუკიდებლობა და ჩრდილოეთ კავკასიის კავშირი შექმნა. სახელმწიფო მოიცავდა დაღესტნის მთიან რაიონებს, მთის ჩეჩნეთს და ინგუშეთის იმ ნაწილს, რომელსაც არ ჰქონდა დადგენილი საზღვრები.
ჩეჩნურ-ინგუშური ავტონომიური საბჭოთა სოციალისტური რესპუბლიკა
right|thumb|ჩეჩნეთ-ინგუშეთის ასსრ-ის დროშა 1937-1944 წლებში 1922 წლის 30 ნოემბერს ჩამოყალიბდა ჩეჩნეთის ავტონომიური რეგიონი. ქალაქი გროზნო თავდაპირველად გამოიყო, როგორც სპეციალური პროვინცია. 1925 წელს იგი გახდა ახლადშექმნილი ჩრდილოეთ კავკასიის რეგიონის ცენტრი.
1934 წლის 15 იანვარს ჩამოყალიბდა ჩეჩნეთ-ინგუშეთის ავტონომიური რეგიონი. 1936 წლის 5 დეკემბერს იგი გადაკეთდა ჩეჩნეთ-ინგუშეთის ავტონომიურ სოციალისტურ საბჭოთა რესპუბლიკად. 1937 წლის 22 ივნისს ჩეჩნურ-ინგუშეთის ასსრ-ის რიგგარეშე III კონგრესმა მიიღო კონსტიტუცია. ამდროს შეიცვალა ძველი დროშა, ახალი კი მოქმედებდა 1937-1944 წლებში.
სქოლიო
კატეგორია:ჩეჩნეთი
პაშკანი (კაჰულის რაიონი)
პაშკანი (Paşcani) — სოფელი მოლდოვაში, კაჰულის რაიონში. მდებარეობს ზღვის დონიდან 7 მეტრზე. 2004 წლის მონაცემებით, მოსახლეობა 1 060 ადამიანს შეადგენდა.
რესურსები ინტერნეტში
კატეგორია:კაჰულის რაიონის სოფლები
მეჰონგსონის პროვინცია
მეჰონგსონის პროვინცია (แม่ฮ่องสอน) — ტაილანდის 76 პროვინციიდან ერთ-ერთი, ქვეყნის დასავლეთი წერტილი მდებარეობს ამ ტერიტორიაზე. მეზობელი პროვინციებია მიანმარი, ჩიანგმაის პროვინცია და ტაკის პროვინცია. დასავლეთით, პროვინცია ესაზღვრება მიანმარს.
გეოგრაფია
left|thumb|პროვინციის ერთ-ერთი მდინარე, [[მიანმარი|მიანმართან საზღვარზე]]
პროვინცია მდებარეობს ჩრდილო-დასავლეთის ნაწილის მთებში, ესაზღვრება მიანმარს. პროვინციას არ გააჩნია გასასვლელი ზღვაზე. პროვინციის ტერიტორია არის მთიანი რელიეფის, დაფარული ხშირად და გაუვალი ხელუხლებელი ტყეებით, ღრმა მდინარის ხეობებით, ხშირად ძნელად მისადგომ ადგილას. ზუსტად ამ ხეობებშია კონცენტრირებული მოსახლეობის უმრავლესობა.
დემოგრაფია
მოსახლეობის 63% - ეთნიკური უმცირესობებია („მთის ტომები“). პროვინციას აქვს ყველაზე დაბალი მოსახლეობის სიმჭიდროვე ტაილანდის პროვინციებს შორის.
ადმინისტრაციული დაყოფა
მეჰონგსონის პროვინცია დაყოფილია 7 რაიონად (ამფხე), რომლებიც, თავის მხრივ, შედგება 45 ქვეზონისგან (ტამბონ) და 402 სოფლისგან (მუბანი).
ტრანსპორტი
მოსახლეობით დასახლებული დიდი ცენტრები დაკავშირებულია დანარჩენ ტაილანდს საავტომობილო გზებით, რომელთა შორის არის საშიში გზები პროვინციის მთიან ნაწილში. მეჰონგსონის ახლოს არსებობს პატარა აეროპორტიც.
სქოლიო
კატეგორია:ტაილანდის პროვინციები
ასუნსიონი (კუნძული)
გეოგრაფია
კუნძული ასუნსიონი მდებარეობს მარიანას არქიპელაგის ჩრდილოეთ ნაწილში. გარს ეკვრის წყნარი ოკეანის წყლები. კუნძულიდან 101 კმ-ში სამხრეთ-აღმოსავლეთით მდებარეობს კუნძული აგრიხანი, 37 კმ-ში ჩრდილო-დასავლეთით — კუნძული მაუგი. უახლოესი მატერიკი — აზია, მდებარეობს 2500 კმ-ში.
კუნძულ ასუნსიონს, როგორც მარიანის არქიპელაგის სხვა კუნძულებს, აქვს ვულკანური წარმოშობა და წარმოადგენს ასუნსიონის ვულკანის კონუსს. ვულკანი ფორმით ასიმეტრიულია: ჩრდილო-აღმოსავლეთი ფერდოები უფრო ციცაბოა, ხოლო სამხრეთ-დასავლეთით დახრა თანდათანობითია და ნაკლებად შესამჩნევი. სამხრეთი და დასავლეთი ფერდოები დაფარულია ვულკანური ფერფლით. კუნძულის რელიეფი მთიანია, ციცაბო ფერდოებით და ღრმა ხეობებით. ასუნსიონის კუნძულის სიგრძე შეადგენს დაახლოებით 3,4 კმ-ს, სიგანე — 2,6 კმ-ს. კუნძულის უმაღლესი წერტილი ზღვის დონიდან აღწევს 891 მეტრს. ასუნსიონის კუნძულის ფართობი შეადგენს 7,31 კმ²-ს.
კლიმატი ნოტიო ტროპიკულია. კუნძულზე ხდება ვულკანური ამოფრქვევები და ციკლონები.